Föstudaginn 1. júní buðu 4. bekkingar foreldrum sínum , ömmum og öfum á sýningu í sal Digraness . Þema sýningarinnar var íslenskar þjóðsögur . 4 . SS reið á vaðið með Bakkabræður . Þar var texti Jóhannesar úr Kötlum um þá bræður rappaður , fjórir þættir af heimskupörum þeirra búnir í leikgerð og að lokum fluttu nemendur annað ljóð Jóhannesar , Útförina , með undirspili og söng . 4 . HG var næstur á svið . Nemendur fluttu ljóðabálk Davíðs Stefánssonar um Sálina hans Jóns míns um leið og þau túlkuðu efnið með leik . Inn á milli sungu þau nokkur þekkt lög með hljómsveitinni Sálin hans Jóns míns . 4 . SEÓ tók svo við og flutti söguna Dvergurinn og smaladrengurinn einfætti í leik og söng . Að þessu loknu komu allir bekkirnir á svið og sungu : Vertu til , er vorið kallar á þig . Þá var sýningargestum boðið upp á kaffi eða appelsínusafa og smákökur sem nemendur höfðu bakað . Deginum áður hafði 2. og 3. bekk verið boðið á forsýningu auk elstu börnum í leikskólum í grenndinni . Leikskólabörnin fengu líka hvert sína smákökuna við brottför . Mikil ánægja var með þetta allt saman og ætlaði fagnaðarlátum aldrei að linna . Hér eru myndir frá vorsýningunni .